钦定古今图书集成/历象汇编/岁功典/第049卷 > 《后汉书》 > 礼仪志
## 钦定古今图书集成/历象汇编/岁功典/第049卷 > 《后汉书》 > 礼仪志

仲夏之月，万物方盛，日夏至，阴气萌作，恐物不楙。《礼》
以朱索连荤菜，弥牟蛊锺以桃印，长六寸，方三寸，五
色书文如法，以施门户，代以所尚为饰。夏后氏金行，
初作苇茭，言气交也。殷人水德，以螺首，慎其闭塞，使
如螺也。周人木德，以桃为更，言气相更也。汉兼用之，
故以五月五日朱索五色印为门户，饰以难止恶气。